Ir-Regolament tal-Kummissjoni (KE) Nru. 260/2003
tat-12 ta’ Frar 2003
li jemenda r-Regolament (KE) Nru. 999/2001 tal-Parlament Ewropew u tal-Kunsill rigward l-eradizzjoni tal-enċifalopatija sponġiformi trasmissbli fin-nagħaġ u fil-mogħoż u r-regolamenti għall-kummerċ tan-nagħaġ u tal-mogħoż ħajjin u bovini embrijoni
(Test b’relevanza għall-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill Nru. 90/425/KEE tas-26 ta’ Ġunju 1990 li tikkonċerna l-kontroll veterinarju u żutekniku applikabli fil-kummerċ intra-Komunitarju f’ċerti annimali ħajjin u prodotti bl-iskop li jitqiegħedu fis-suq [1], hekk kif emendat mid-Direttiva Nru. 92/118/KEE [2], u partikolarment l-Artikolu 10 tiegħu,
Wara li kkunsidrat ir-Regolament (KE) Nru. 999/2001 tal-Parlament Ewropew u tal-Kunsill tat-22 ta’ Mejju 2001 li tistabbilixxi regolamenti għall-prevenzjoni, kontroll,u eradizzjoni ta’ ċerti enċifalopatija sponġiformi trasmissabli [3], hekk kif emendat mir-Regolament tal-Kummissjoni (KE) Nru. 1494/2002 [4], u partikolarment l-Artikolu 23 tiegħu,
billi:
(1) Fl-opinjoni tagħha tal-4 u l-5 ta’ April 2002, li tirrigwarda l-protezzjoni tal-egħjun ta’ materjali żgħar ta’ annimali li jixtarru, l-Kumitat tat-Tmexxija Xjentifiku (KTX) irrakomanda li fejn ikun hemm każ ta’ Coenurus Cerebralis f’ażjenda ta’ annimali li jixtarru żgħar, l-intier grupp għandu jkun maqtul. Il-KTX indika, madankollu, li l-qtil tan-nagħaġ tal-ġenotip tal-proteina prionika ARR/ARR iġorr ftit benefiċċju biex jitnaqqas is-sogru. Biex jevvitaw li ma tiġix irrapurtata l-marda u biex jisalvagwardjaw razez ta’ annimali li jistgħu jkollhom livell baxx ta’ rezistenza, dan il-qtil għandu jsir gradwalment.
(2) Fl-interess tal-konsisitenza ta’ dawn ir-regoli għall-qtil tan-nagħaġ, ir-regoli tal-kummerċ intra-Komunitarju tat-trobbija tan-nagħaġ għandhom jiġu emendati biex, jitneħħew ir-restrizzjonijiet mil-kummerċ tan-nagħaġ tal-ġenotip ARR/ARR, li jirrelataw mal-Coenurus Cerebralis.
(3) Fl-opinjoni tas-16 ta’ Mejju 2002 fuq is-sigurtà ta’ embrijoni bovini, l-KTX ikkonkluda li ma hemmx bżonn għall-miżuri oħra ħlief dawk msemmija mill-Protokolls Internazzjonali tas-Soċjeta għat-Trasferiment tal-Embrijoni. Fis-sezzjoni ġenerali ta’ Mejju 2002, l-Organizzazzjoni għas-Saħħa Dinija tal-Annimali (Uffiċju Internazzjonali tal-Epiżooti (OIE) iddeċidiet, fuq raġunijiet simili xjentifiki, biex tneħħi l-kondizzjonijet kollha tal-kummerċ relatati ma’ embrijoni bovini u ova. Il-kondizzjonijiet tal-kummerċ li jirrelataw mal-BSE għall-embrijoni bovini u ova fir-Regolament (KE) Nru. 999/2001 għandhom għalhekk jiġu mħassra, u d-Deċiżjoni tal-Kunsill Nru. 92/290/KEE tal-14 ta’ Mejju 1992 li jikkonċerna ċerti miżuri tal-protezzjonili jirrelataw mal-enċifalopatija sponġiformital-bovini (BSE) fir-Renju Unit [5], hekk kif emendat mill-Att ta’ Adeżjoni tal-Awstrija, il-Finlandja u l-Isvezja, għandu jiġi mħassar..
(4) Ir-Regolament (KE) Nru 999/2001 għandu għalhekk jiġi emendat.
(5) Il-miżuri previsti f’dan ir-Regolament huma skond l-opinjoni tal-Kumitat Permanenti tal-Food Chain u s-Saħħa tal-Annimali.
ADOTTAT DAN IR-REGOLAMENT:
Artikolu 1
L-Annessi VII, VIII u XI tar-Regolament (KE) Nru. 999/2001 huma emendati skond l-Anness ta’ dan ir-Regoalment.
Artikolu 2
Id-Deċiżjoni Nru. 92/920/KEE huwa mħassar.
Artikolu 3
Dan ir-Regolament għandu jidħol fis-seħħ 20 jum wara l-pubblikazzjoni tiegħu fil-Ġurnal Uffiċjali tal-Unjoni Ewropea.
Punt 2(b) ta’ l-Anness VII u punt (a)(iii) ta’ l-ewwel ta’ Kapitolu A ta’ l-Anness VIII għandhom jgħoddu minn l-1 ta’ Ottubru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussel, fit-12 ta’ Frar 2003.